钦定古今图书集成/明伦汇编/氏族典/第316卷 > 《廖用贤尚友录》 > 荣𬤇
## 钦定古今图书集成/明伦汇编/氏族典/第316卷 > 《廖用贤尚友录》 > 荣𬤇

按《宋史荣𬤇传》，“𬤇字仲思，济州任城人。举进士，至盐
铁判官，为广东转运使。广有板步古河，路绝险，林箐
障毒。𬤇开真阳峡至洸口古径，作栈道七十间，抵清
远，趋广州，遂为夷涂。复入为开封府判官，加直史馆，
知澶州，改京东转运使，又使成都府路，召为户部副
使，以集贤殿修撰知洪州，以疾故徙舒州，未至而卒。”